સામાજિક સુરક્ષા માટેની અનેક યોજનાઓ હોવા છતાં તેના વિશે લોકોમાં જાણકારી હોતી નથી. તેથી બાવળા મહિલા વિકાસ સંગઠને તેના સ્થાપનાકાળથી મહિલાઓને સરકારી સામાજિક સુરક્ષા યોજનાઓનો લાભ અપાવવામાં મહત્ત્વની ભૂમિકા ભજવી છે. સંગઠનના પ્રયત્નોથી હવે એકલ બહેનો સરકારની વિવિધ યોજનાઓ વિશે માહિતગાર થઈ છે અને યોજનાઓનો લાભ મેળવવા સરકારી કચેરીએ જતી થઈ છે. બહેનો હવે ગ્રામ પંચાયત, ટીડીઓ અને મામલતદાર સમક્ષ પોતાના પ્રશ્નો રજૂ કરીને તેનો ઉકેલ મેળવતી થઈ છે. સંગઠનની વ્યાપક ઓળખ ઊભી થઈ છે. તેથી સંગઠન સાથે જોડાયેલી બહેનોનાં કામો ઝડપથી થાય છે એવું સ્થાનિક બહેનો અનુભવે છે.